标题：花中四君子
特色
号称花中四君子，四君子并非浪得虚名，确实各有它的特色 花中四君子国画照片集锦(13张)
梅: 剪雪裁冰，一身傲骨 
兰: 空谷幽香，与世无争 
竹: 筛风弄月，潇洒一生 
菊: 凌霜自行，不趋炎附势 
“花中四君子”因其本身习性而被赋予不同的人格魅力。
色淡香清、象征谦谦君子的是兰；
不与群芳争艳，金秋绽放、恬然自处的是菊；
修长挺拔、清雅高格的是竹；
迎寒而开、傲霜斗雪的是梅。
精神
古诗文中常提到的梅、兰、竹、菊。
1、梅：它迎寒而开，艳于百花凋后，它美丽绝俗，却不与群芳争列，故历来被用来象征恬然自处、傲然不屈、坚韧不拔的高尚品格。
2、兰：一则花朵色淡香清，二则多生于幽僻之处，故常被看作是谦谦君子的象征。
3、竹：也经冬不凋，且自成美景，它刚直、谦逊，不亢不卑，潇洒处世，常被看作不同流俗的高雅之士的象征。 
4、菊：它不仅清丽淡雅、芳香袭人，而且具有傲霜斗雪的特征；
花中四君子所体现出来的不正是人世间的四种高尚的精神吗？
相关诗歌
  梅梅兰竹菊（一） 
林翁爱梅 
孤傲的梅花/用生命的力量/冲破矜持和羞涩/用美丽的花瓣/向我们报告春天快到了! 
朽木爱兰 
花如白玉/冰肌玉骨/宛如翩翩起舞的仙女/淡淡馨香/绵绵情意/让多少脚步不愿离去! 
坡翁爱竹 
虽然/在你的身边匆匆而过/但/你那生机勃勃的竹茎/你那婀娜多姿的叶子/却深深留在我的心中! 
陶翁爱菊 
喜欢/不是你的色彩/而是/你那风中飘逸的姿态/你那不畏寒霜的风采 
梅兰竹菊（二） 
《四君子赋》
四君子者，梅兰竹菊也。华夏园艺绵延数千载，物种繁茂，风采纷呈，而文人雅士尤好梅兰竹菊，其因何在？盖此四物虽生于自然，而究其各自秉性，却别具君子之风。 
梅，傲而不俗。其色分红白及绿，另有蜡梅，色黄如蜡，香气浓郁，虽自成科属，其风韵却与梅有异曲同工之妙。梅寿可逾千载，枝干虬曲，身姿苍古，其芳愈寒愈媚，临风寒劲挺傲然铁骨，遇冰雪更添飘然风仪。明代李渔曾论赏梅之无奈：“风送香来，香来而寒亦至；雪助花妍，雪冻而花亦冻”。吾以为：  兰梅不畏寒乃出自天然，而寒香俱来更是造化奇绝，踏雪寻梅，呵气凝香，满目娇色，风雅至致哉！ 
兰，幽而不病。处深山，厌都市喧嚣，不以境寂而色逊；居幽谷，喜明月清风，不因谷空而貌衰。艺兰之人，跋涉林壑之间，寻采野生之兰，驯其野性，育其良种，配山石衬其隽秀，置曲房显其香幽；兰叶，如挑破凡障睿剑，兰花，如指点群迷佛手，闻其香，瞻其容，如入禅境矣。兰香如檀，置兰之室不宜久坐，久坐而不闻其香，故痴迷呆滞者，实难见识兰之雅趣。 
竹，轻而不佻。其茎有方圆之别，其色有青紫之分；竹无心性随和，山野路旁，庭院庙堂，随遇而安，四季茂然；栉疾风扬其劲节，沐春雨耸其玉笋，披月辉露其窈窕，偎峭石显其轻灵；傍窗而植，赏月投之秀姿；临池而栽，顾波泛之倩影。宋代苏东坡曰：“宁可食无肉，不可居无竹。”古人爱竹之情，由此可见一斑矣。 
菊，丽而不娇。傲然临霜，怒放于群芳凋零之际；不畏肃杀，尽展其万方娇媚之态。园艺之菊与野生之菊不同矣，野菊婆娑，点缀村舍疏篱，随处而生，毋须人工；而园艺之菊，从春之下种至秋之绽放，其间治地酿土，防燥虑湿，摘头掐叶，接枝捕虫，防雨避霜，使艺菊之人难得闲暇。从古到今，历代艺菊之人倾心培育，使其种类纷繁，姿态万千。是谓：菊之美，三分出自天工，七分来自人力，艺菊之人终年辛劳，以人力助天工，菊之美，实臻天人合一之境也。 梅陆游原词《卜算子·咏梅》 
  竹驿外断桥边，寂寞开无主。已是黄昏独自愁，更著风和雨。
无意苦争春，一任群芳妒。零落成泥碾作尘，只有香如故。 
毛泽东原词《卜算子·咏梅》
风雨送春归，飞雪迎春到。已是悬崖百丈冰，犹有花枝俏。 
俏也不争春，只把春来报。待到山花烂漫时，她在丛中笑。 
山园小梅-林和靖
众芳摇落独暄妍，占尽风情向小园。
疏影横斜水清浅，暗香浮动月黄昏。
霜禽欲下先偷眼，粉蝶如知合断魂。
幸有微吟可相狎，不须檀板黄金樽
梅-王安石
墙角数枝梅， 凌寒独自开。
遥知不是雪 ，为有暗香来。
与薛肇明弈棋赌梅花诗输一首-王安石
华发寻春喜见梅， 一株临路雪倍堆。
凤城南陌他年忆， 香杳难随驿使来。
忆梅-李商隐
定定住天涯，依依向物华。
  菊寒梅最堪恨，长作去年花。
十一月中旬至扶风界见梅花-李商隐
匝路亭亭艳，非时袅袅香。
素娥惟与月，青女不饶霜。
赠远虚盈手，伤离适断肠。
为谁成早秀？不待作年芳。
梅花绝句（之—）-陆游
闻道梅花圻晓风， 雪堆遍满四山中。
何方可化身千亿， 一树梅花一放翁。
梅花绝句（之二）-陆游
幽谷那堪更北枝， 年年自分著花迟。
高标逸韵君知否， 正是层冰积雪时。
梅花绝句（之三）-陆游
雪虐风号愈凛然， 花中气节最高坚。
过时自会飘零去， 耻向东君更乞怜。
早梅-南朝·谢燮
迎春故早发，独自不疑寒。
畏落众花后，无人别意看。
江梅-唐·杜甫
梅蕊腊前破，梅花年后多。
绝知春意好，最奈客愁何。
雪树元同色，江风亦自波。
故园不可见，巫岫郁嵯峨。
早梅-唐·齐己
万木冻欲折，孤根暖独回。
前村深雪裏，昨夜一枝开。
风递幽香出，禽窥素艳来。
明年如应律，先发映春台。
杂诗-唐·王维
君自故乡来，应知故乡事。
来日倚窗前，寒梅著花未？
杂咏-唐·王维
已见寒梅发，复闻啼鸟声。
心心视春草，畏向玉阶生。
忆梅-唐·李商隐
定定住天涯，依依向物华。
寒梅最堪恨，长作去年花。
江上梅-唐·王适
忽见寒梅树，花开汉水滨。
不知春色早，疑是弄珠人。
庭梅咏寄人-唐·刘禹锡
早花常犯寒，繁实常苦酸。
何事上春日，坐令芳意阑？
夭桃定相笑，游妓肯回看！
君问调金鼎，方知正味难。
梅花-唐·崔道融
数萼初含雪，孤标画本难。
香中别有韵，清极不知寒。
横笛和愁听，斜技依病看。
逆风如解意，容易莫摧残。
梅花-唐·庾信
当年腊月半，已觉梅花阑。
不信今春晚，俱来雪裏看。
树动悬冰落，枝高出手寒。
早知觅不见，真悔著衣单。
雪裏觅梅花-唐·萧纲
绝讶梅花晚，争来雪裏窥。
下枝低可见，高处远难知。
俱羞惜腕露，相让道腰羸。
定须还剪采，学作两三技。
梅花-唐·蒋维翰
白玉堂前一树梅，今朝忽见数花开。
几家门户重重闭，春色如何入得来？
梅花-宋·陈亮
疏技横玉瘦，小萼点珠光。
一朵忽先发，百花皆后春。
欲传春资讯，不怕雪埋藏。
玉笛休三弄，东君正主张。
冬日杂兴-宋·张耒
空山身欲老，徂岁腊还来。
愁怯年年柳，伤心处处梅。
绿蔬挑甲短，红蜡点花开。
冰雪如何有，东风日夜回。
再和杨公济梅花-宋·苏轼
莫向霜晨怨未开，白头朝夕自相摧。
斩新一朵含风露，恰似西厢待月来。
赠岭上梅-宋·苏轼
梅花开尽白花开，过尽行人君不来。
不趁青梅尝煮酒，要看细雨熟黄梅。
墨梅-宋·朱熹
梦裏清江醉墨香，蕊寒枝瘦凛冰霜。
如今白黑浑休问，且作人间时世妆。
题杨补之画-宋·楼钥
梅花屡见笔如神，松竹宁知更逼真。
百卉千花皆面友，岁寒只见此三人。
雪梅-宋·卢梅坡
有梅无雪不精神，有雪无梅俗了人。
日暮诗成天又雪，与梅并作十分香。
雪梅-宋·卢梅坡
梅雪争春未肯降，骚人搁笔费评章。
梅须逊雪三分白，雪却输梅一段香。
从张仲谋乞腊梅-宋·黄庭坚
闻君寺后野梅发，香蜜染成宫样黄。
不拟折来遮老眼，欲知春色到池塘。
钓雪舟倦睡-宋·杨万里
小阁明窗半掩门，看书作睡正昏昏。
无端却被梅花恼，特地吹香破梦魂。
寒夜-宋·杜耒
寒夜客来茶当酒，竹炉汤沸火初红。
寻常一样窗前月，才有梅花便不同。
古梅-宋·萧德藻
湘妃危立冻蛟背，海月冷挂珊瑚枝。
丑怪惊人能妩媚，断魂只有晓寒知。
瓶梅-宋·张道洽
寒水一瓶春数枝，清香不减小溪时。
横斜竹底无人见，莫与微云淡月知。
红梅-苏东坡
年年芳信负红梅， 江畔垂垂又欲开。
珍重多情关伊令， 直和根拨送春来。
早 梅-柳宗元
早梅发高树，回映楚天碧。
朔风飘夜香，繁霜滋晓白。
欲为万里赠，杳杳山水隔。
寒英坐销落，何用慰远客。
新栽梅-白居易
池边新栽七株梅， 欲到花时点检来。
莫怕长洲桃李嫉， 今年好为使君开。
墨梅-赵秉文
画师不作粉脂面， 却恐傍人嫌我直。
相逢莫道不相识， 夏馥从来琢玉人。
白梅-元 王冕
冰雪林中著此身，不同桃李混芳尘。
忽然一夜清香发，散作乾坤万里春。
墨梅-元 王冕
我家洗砚池边树，朵朵花开淡墨痕。
不要人夸好颜色，只留清气满乾坤。
梅花-元·王冕
三月东风吹雪消，湖南山色翠如浇。
一声羌管无人见，无数梅花落野桥。
立春日赏红梅之作-元·元淮
昨夜东风转斗杓，陌头杨柳雪才消。
晓来一树如繁杏，开向孤村隔小桥。
应是化工嫌粉瘦，故将颜色助花娇。
青枝绿叶何须辨，万卉丛中夺锦标。
忆梅-元·段克己
姑射仙人冰雪肤，昔年伴我向西湖。
别来几度春风换，标格而今似旧无。
西湖梅-元·冯子振
苏老堤边玉一林，六桥风月是知音。
任他桃李争欢赏，不为繁华易素心。
鸳鸯梅-元·冯子振
并蒂连技朵朵双，偏宜照影傍寒塘。
只愁画角惊吹散，片影分飞最可伤。
题画墨梅-元·陶宗仪
明月孤山处士家，湖光寒浸玉横斜。
似将篆籀纵横笔，铁线圈成个个花。
阳山道中-元·释善住
雨余春涧水争分，野雉双飞过古坟。
眼见人家住深坞，梅花绕屋不开门。
春晚杂兴-元·方回
芳草茸茸没屦深，清和天气润园林。
霏微小雨初晴处，暗数青梅立树阴。
冬词
元·郭钰
疏林晴旭散啼鸦，高阁朱帘 地遮。
为问王孙归也未？玉梅开到北枝花。
寄迹武塘赋之
明·夏完淳
逢花却忆故园梅，雪掩寒山径不开。
明月愁心两相似，一枝素影待人来。
题画梅
明·徐渭
从来不见梅花谱，信手拈来自有神。
不信试看千万树，东风吹著便成春。
王元章倒枝画梅
明·徐渭
皓态孤芳压俗姿，不堪复写拂云枝。
从来万事嫌高格，莫怪梅花著地垂。
题画
明·唐寅
雪压江村阵作寒，园林俱是玉英攒。
急须沽酒浇清冻，亦有疏梅唤客看。
早春
明·陈继儒
春风无力柳条斜，新草微分一抹沙。
欲向主人借锄插，扫开残雪种梅花。
宋徽宗画半开梅
明·赵友同
上皇朝罢酒初酣，写出梅花蕊半含。
惆怅汴宫春去后，一枝流落到江南。
画梅
明·方孝孺
微雪初消月半池，篱边遥见两三枝。
清香传得天心在，未话寻常草木知。
画梅
明·陈道复
竹篱巴外野梅香，带雪分来入醉乡。
纸张独眠春自在，漫劳车马笑人忙。
画梅
明·陈道复
梅花得意占群芳，雪后追寻笑我忙。
折取一技悬竹杖，归来随路有清香。
梅花落
明·薛暄
檐外双梅树，庭前昨夜风。
不知何处笛，并起一声中。
早梅
明·通润
万树寒无色，南枝独有花。
香闻流水处，影落野人家。
丁卯新正三日写梅
明·李日华
檀口粉肋含笑语，春风拂拂为开怀。
酒人得此添狂兴，诗句从天泼下来。
题画诗册页
清·普荷
无事不寻梅，得梅归去来。
雪深春尚浅，一半到家开。
山中雪后
清·郑燮
晨起开门雪满山，雪睛云淡日光寒。
檐流未滴梅花冻，一种清孤不等闲。
画梅
清·金农
老梅愈老愈精神，水店山楼若有人。
清到十分寒满把，如知明月是前身。
题唐解元小景
清·恽寿平
雪后轻桡入翠微，花溪寒气上春衣。
过桥南岸寻春去，踏遍梅花带月归。
题梅花
清·汪士慎
小院栽梅一两行，画空疏影满衣裳。
冰华化雪月添白，一日东风一日香。
早梅
清·宁调元
姹紫嫣红耻效颦，独从末路见精神。
溪山深处苍崖下，数点开来不借春。
枯梅
清·吴淇
奇香异色著林端，百十年来忽兴阑。
尽把精华收拾去，止留骨格与人看。
题画梅
清·李方膺
梅花此日未生芽，旋转乾坤属画家。
笔底春风挥不尽，东涂西抹总开花。
题画梅
清·李方膺
挥毫落纸墨痕新，几点梅花最可人。
愿借天风吹得远，家家门巷尽成春。
梅花诗
清·俞樾内子
耐得人间雪与霜，百花头上尔先香。
清风自有神仙骨，冷艳偏宜到玉堂。
和内子梅花诗
清·俞樾
庭院无尘夜有霜，见来不是等闲香。
寒宵同作罗浮梦，绝胜东坡在雪堂。
雨中元墓探梅
清·宋荦
探梅冒雨兴还生，石迳铿然杖有声。
云影花光乍吞吐，松涛岩溜互喧争。
韵宜禅榻闲中领，幽爱园扉破处行。
望去茫茫香雪海，吾家山畔好题名。
落梅
清·律然
和风和雨点苔纹，漠漠残香静裏闻。
林下积来全是雪，岭头飞去半为云。
不须横管吹江郭，最惜空枝冷夕曛。
回首孤山山下路，霜禽粉蝶任纷纷。
梅 花 诗
高启
琼枝只合在瑶台，谁向江南处处栽。
雪满山中高士卧，月明林下美人来。
寒依疏影萧萧竹，春掩残香漠漠苔。
自去何郎无好咏，东风愁绝几回开。
《红楼梦》访妙玉乞红梅
曹雪芹
酒未开樽句未裁，寻春问腊到蓬莱。
不求大士瓶中露，为乞嫦娥槛外梅。
入世冷桃红雪去，离尘香割紫云来。
槎桠谁惜诗肩瘦，衣上犹沾佛院苔。
《红楼梦》咏红梅花（红字）
曹雪芹
桃未芳菲杏未红，冲寒先已笑东风。
魂飞庾岭春难辨，霞隔罗浮梦未通。
绿萼添妆融宝炬，缟仙扶醉跨残虹。
看来岂是寻常色，浓淡由他冰雪中。
《红楼梦》咏红梅花 （梅字）
曹雪芹
白梅懒赋赋红梅，逞艳先迎醉眼开。
冻脸有痕皆是血，酸心无恨亦成灰。
误吞丹药移真骨，偷下瑶池脱旧胎。
江北江南春灿烂，寄言蜂蝶漫疑猜。
《红楼梦》咏红梅花 （花字）
曹雪芹
疏是枝条艳是花，春妆儿女竟奢华。
闲厅曲槛无余雪，流水空山有落霞。
幽梦冷随红袖笛，游仙香泛绛河槎。
前身定是瑶台种，无复相疑色相差。
赠范晔
南北朝 陆凯
折梅逢驿使，寄与陇头人。
江南无所有，聊赠一枝春。
早梅
张谓
一树寒梅白玉条，迥临村旁傍溪桥。
不知进水花先发，疑是经冬雪未销。
寒夜
杜耒
寒夜客来茶当酒，竹炉汤沸火初红。
寻常一样穸前月，才有梅花便不同。
梅
王琪
不受尘埃半点侵，竹篱茅舍自甘心。
只因误识林和靖，惹得诗人说到今。
真适园梅花盛放
王 鏊
花间小坐夕阳迟， 香雪千枝与万枝。
自入春来无好句， 杖藜到此忽成诗。
《杂诗》之一
王维
君自故乡来，应知故乡事。
来日欹穸前，寒梅著花未。
初识梅花
卢撰
江北不如南地暖，
江南好断北人肠。
胭脂桃颊梨花粉，
共作寒梅一面妆。
次韵中玉早梅
黄庭坚
折得寒香不露机，
小穸斜日两三枝。
罗帷翠叶深调护，
已被游蜂圣得知。
十一月后庭花盛开之二
蔡襄
日暖香繁巳盛开，
开时曾达千百回。
春风岂是多情思，
相伴花前去又来。
墨 梅
张臬
山边幽谷水边村，曾被疏花断客魂。
犹恨东风无意思，更吹烟雨暗黄昏。
咏梅词
暗香疏影
姜夔
辛亥之冬，予载雪诣石湖。止既月，授简索句，且徵新声，作此两曲。石湖把玩不已，使工妓隶习之，音节谐婉，乃名之曰《暗香》《疏影》。
暗香
旧时月色，算几番照我，梅边吹笛。唤起玉人，不管清寒与攀摘。何逊而今渐老，都忘却春风词笔。但怪得竹外疏花，香冷入瑶席。江国，正寂寂。叹寄与路遥，夜雪初积。翠尊易泣，红萼无言耿相忆。长记曾携手处，千树压西湖寒碧。又片片、吹尽也，几时见得。
疏影
苔枝缀玉，有翠禽小小，枝上同宿。
客裏相逢，篱角黄昏，无言自倚修竹。
昭君不惯胡沙远，但暗忆、江南江北。
想佩环、月夜归来，化作此花幽独。
犹记深宫旧事，那人正睡裏，飞近蛾绿。
莫似春风，不管盈盈，早与安排金屋。
还教一片随波去，又却怨、玉龙哀曲。
等恁时、重觅幽香，已入小窗横幅。
临江仙·梅
李清照
庭院深深深几许，云窗雾阁春迟，为谁憔悴损芳姿。
夜来清梦好，应是发南枝。
玉瘦檀轻无限恨，南楼羌管休吹。
浓香吹尽有谁知，暖风迟日也，别到杏花肥。
殢人娇·后亭梅开有感
李清照
玉瘦香浓，檀深雪散，今年恨探梅又晚。
江楼楚馆，云间水远。
清昼永，凭栏翠帘低卷。
坐上客来，尊前酒满，歌声共水流云断。
南枝可插，更须频剪，莫待西楼，数声羌管。
孤雁儿
李清照
世人作梅词，下笔便俗。予试作一篇，乃知前言不妄耳。
藤床纸帐朝眠起，说不尽、无佳思。
沈香烟断玉炉寒，伴我情怀如水。
笛声三弄，梅心惊破，多少春情意。
小风疏雨萧萧地，又催下、千行泪。
吹箫人去玉楼空，肠断与谁同倚？
一枝折得，人间天上，没个人堪寄。
玉楼春·红梅
李清照
红酥肯放琼苞碎，探著南枝开遍末？
不知酝藉几多时，但见包藏无限意。
道人憔悴春窗底，闷损阑干愁不倚。
要来小看便来休，未必明朝风不起。
李清照
雪裏已知春信至，寒梅点缀琼枝腻，
香脸半开娇旖旎，当庭际，玉人浴出新妆洗。
造化可能偏有意，故教明月玲珑地。
共赏金尊沉绿蚁，莫辞醉，此花不与群花比。
梅花引·荆溪阻雪
蒋捷
白鸥问我泊孤舟 是身留，是心留？
心若留时，何事锁眉头？
风拍小帘灯晕舞，对闲影，冷清清，忆旧游。
旧游旧游今在不？花外楼，柳下舟。
梦也梦也，梦不到，寒水空流。
漠漠黄云，湿透木棉裘。
都道无人愁似我，今夜雪，有梅花，似我愁。
清平乐
李煜
别来春半，触目柔肠断。
砌下落梅如雪乱，拂了一身还满。
雁来音信无凭，路遥归梦难成。
离恨恰如春草，更行更远还生。兰咏兰 蒋 兹 
曲奏当年明月夜， 
美人心事水潺潺。 
如何芳草迷归路， 
洒落香痕满世间。 
唐李白《古风》
孤兰生幽园，众草共芜没。 
虽照阳春晖，复悲高秋月。 
飞霜早淅沥，绿艳恐休歇。 
若无清风吹，香气为谁发。
清 刘灏《广群芳谱》 
兰生幽谷无人识，客种东轩遗我香。 
知有清芬能解秽，更怜细叶巧凌霜。 
根便密石秋芳早，丛倚修筠午荫凉。 
欲遗蘼芜共堂下，眼前长见楚词章。 
泣露光偏乱，含风影自斜。 
俗人那解此，看叶胜看花。
明刘伯温《兰花》
幽兰花，在空山，美人爱之不可见，裂素写之明窗间。 
幽兰花，何菲菲，世方被佩资簏施，我欲纫之充佩韦，袅袅独立众所非。 
幽兰花，为谁好，露冷风清香自老。
明张羽《着色兰》 
芳草碧萋萋，思君漓水西。 
盈盈叶上露，似欲向人啼。
明孙克弘《兰花》
空谷有佳人，倏然抱幽独。 
东风时拂之，香芬远弥馥。 
明薛网 《兰花》 
我爱幽兰异众芳，不将颜色媚春阳。 
西风寒露深林下，任是无人也自香。
明李日华《兰花二首》 
燕泥欲坠湿凝香，楚畹经过小蝶忙。 
如向东家入幽梦，尽教芳意著新妆。 
懊恨幽兰强主张，花开不与我商量。 
鼻端触著成消受，着意寻香又不香。
明景翩翩 《写兰》
道是深林种，还怜出谷香。 
不因风力紧，何以度潇湘。竹咏竹 郑板桥
咬定青山不放松， 
立根原在破崖中。 
千磨万击还坚劲， 
任尔东南西北风。 
竹
唐·李贺
入水文光动，抽空绿影春。
露华生笋径，苔色拂霜根。
织可承香汗，栽堪钓绵鳞。
题新竹
唐·杜牧
数茎幽玉色，晚夕翠烟分。
声破寒窗梦，根穿绿藓纹。
渐笼当槛日，欲得八帘云。
不是山阴客，何人爱此君。
庭 竹
唐·刘禹锡
露涤铅粉节，风摇青玉枝。
依依似君子，无地不相宜。
题吾友梁铁君侠者画竹
（清）康有为
生挺凌云节，飘摇仍自持。
朔风常凛冽，秋气不离披。
乱叶犹能劲，柔枝不受吹。
只烦文与可，写照特淋漓。 菊晋·陶渊明《和郭主簿》 
芳菊开林耀， 
青松冠岩列。 
怀此贞秀姿， 
卓为霜下杰。 
《赵昌寒菊》
宋·苏轼
轻肌弱骨散幽葩，
更将金蕊泛流霞。
欲知却老延龄药，
百草摧时始起花。
《菊花》 
唐·元稹
秋丛绕舍似陶家，
遍绕篱边日渐斜。
不是花中偏爱菊，
此花开尽更无花。
〔菊韵〕--李师广—
秋霜造就菊城花，不尽风流写晚霞；信手拈来无意句，天生韵味入千家。
〔秋声〕--风子—
廊下阶前一片金，香声潮浪涌游人。只缘霜重方成杰，梁苑东篱共古今。
〔菊城吟〕--王如亭—
狮龙气象竟飞天，再度辉煌任自威！淡巷浓街香满地，案头九月菊花肥。
唐·太宗《赋得残菊》：
阶兰凝暑霜，岸菊照晨光。 露浓希晓笑，风劲浅残香。
细叶抽轻翠，圆花簇嫩黄。 还持今岁色，复结后年芳。
唐·杜甫《云安九日》：
寒花开已尽，菊蕊独盈枝。 旧摘人频异，轻香酒暂随。
唐·白居易《咏菊》:
一夜新霜著瓦轻，芭蕉新折败荷倾。耐寒唯有东篱菊，金粟初开晓更清。
唐·元稹《菊花》
秋丛绕舍似陶家，遍绕篱边日渐斜。不是花中偏爱菊，此花开尽更无花。
·吴履垒《菊花》
粲粲黄金裙，亭亭白玉肤。 极知时好异，似与岁寒俱。 堕地良不忍，抱技宁自枯。
唐·李商隐《菊花》
暗暗淡淡紫，融融冶冶黄。 陶令篱边色，罗含宅里香。
几时禁重露，实是怯残阳。 愿泛金鹦鹉，升君白玉堂。
宋·苏轼《赵昌寒菊》
轻肌弱骨散幽葩，更将金蕊泛流霞。欲知却老延龄药，百草摧时始起花。
宋·范成大《重阳后菊花》
寂寞东篱湿露华，依前金屋照泥沙。世情几女无高韵，只看重阳一日花。
宋·陆游《九月十二日折菊》
黄花芬芬绝世奇，重阳错把配萸技。 开迟愈见凌霜操，堪笑儿童道过时。
宋·梅尧臣《残菊》
零落黄金蕊，虽枯不改香。 深丛隐孤芳，犹得车清觞。
宋·朱淑贞《菊花》
土花能白又能红，晚节犹能爱此工。宁可抱香枝头老，不随黄叶舞秋风。
金·元好问《赋十月菊》
秋香旧入骚人赋，晚节今传好事家。不是西风若留客，衰迟久已退梅花。
明·沈周《菊》
秋满篱根始见花，却从冷淡遇繁华。西风门径含香在，除却陶家到我家。
宋·杨万里《咏菊》
物性从来各一家，谁贪寒瘦厌年华？菊花白择风霜国，不是春光外菊花。
明·唐寅《菊花》
故园三径吐幽丛，一夜玄霜坠碧空。多少天涯未归客，尽借篱落看秋风。
董必武《赏菊》
名种菊逾百，花开丽且妍。 秋容圃外淡，春意眼前旋。
造化功谁与？勤劳智自专。 赏心邀客共；歌咏乐延年。
陈毅《秋菊》
秋菊能傲霜，风霜重重恶。 本性能耐寒，风霜其奈何！
《红楼梦》里菊花诗可为一绝，请欣赏红楼艺苑内的菊花诗
忆菊
怅望西风抱闷思，蓼红苇白断肠时。空篱旧圃秋无迹，瘦月清霜梦有知。
念念心随归雁远，寥寥坐听晚砧痴。谁怜我为黄花病，慰语重阳会有期。
----蘅芜君
画菊
诗余戏笔不知狂，岂是丹青费较量？聚叶泼成千点墨，攒花染出几痕霜。
淡浓神会风前影，跳脱秋生腕底香。莫认东篱闲采掇，粘屏聊以慰重阳。
----蘅芜君
问菊
欲讯秋情众莫知，喃喃负手叩东篱：孤标傲世偕谁隐？一样开花为底迟？
圃露庭霜何寂寞？鸿归蛩病可相思？ 休言举世无谈者，解语何妨话片时。
----潇湘妃子
簪菊
瓶供篱栽日日忙，折来休认镜中妆。长安公子因花癖，彭泽先生是酒狂。
短鬓冷沾三径露，葛巾香染九秋霜。高情不入时人眼，拍手凭他笑路旁。
- ---蕉下客
菊梦
篱畔秋酣一觉清，和云伴月不分明。登仙非慕庄生蝶，忆旧还寻陶令盟。
睡去依依随雁断，惊回故故恼蛩鸣。醒时幽怨同谁诉：衰草寒烟无限情！
---潇湘妃子
残菊
露凝霜重渐倾欹，宴赏才过小雪时。蒂有余香金淡泊，枝无全叶翠离披。
半床落月蛩声病，万里寒云雁阵迟。明岁秋风知相会，暂时分手莫相思！
赏菊 (沈钧儒)
一丛寒菊比琼华,掩映晴窗动绿纱。
乍觉微香生暖室,真拟奇艳出谁家。
秋菊诗 (陈毅)
秋菊能傲霜,风霜恶重重。
本性能耐寒,风霜其奈何?
赏菊 (朱德)
奇花独立树枝头,玉骨冰肌眼底收。
且聆和平共处日,愿将菊酒解前仇。
菊畔香 (臧克家)
北国风光,无风无雨过重阳。
不去西山相红叶,来对丛黄。
人倚疏篱,华傍宫墙,邑英红幛,门楼仰天望。
借芬芳,只独赏,念天涯分飞雁行。
不须持鳌把酒,默诵佳句分外香。
人影瘦,精神畅,昂首向东天一方。
赏菊 (董必武)
名种菊逾百，花开丽且妍。
秋容圃外淡，春意眼前旋。
造化功谁与？勤劳智自专。
赏心邀客共；歌咏乐延年。
重阳夕上赋白菊 (白居易)
满园花菊郁金黄，中有孤丛色似霜。
还似今朝歌酒席，白头翁入少年场。
菊花 (李商隐)
暗暗淡淡紫，融融冶冶黄。
陶令篱边色，罗含宅里香。
几时禁重露，实是怯残阳。
愿泛金鹦鹉，升君白玉堂。
菊花 (元稹)
秋丛绕舍似陶家，遍绕篱边日渐斜。
不是花中偏爱菊，此花开尽更无花。
咏菊 (黄巢)
待到秋来九月八，我花开后百花杀。
冲天香阵透长安，满城尽带黄金甲。
王安石
残菊
黄昏风雨打园林，
残菊飘零满地金；
折得一枝还好在，
可怜公子惜花心。
白居易
《重阳夕上赋白菊》：
满园花菊郁金黄，
中有孤丛色似霜。
还似今朝歌酒席，
白头翁入少年场。
欧阳修
菊
共坐栏边日欲斜，
更将金蕊泛流霞。
欲知却老延龄药，
百草摧时始起花。
黄巢
待到秋来九月八，
我花开后百花杀。
冲天香阵透长安，
满城尽带黄金甲。
飒飒西风满院栽，
蕊寒香冷蝶难来。
他年我若为青帝，
报与桃花一处开。
咏菊（三首）
孤高不合压群芳，枉把香魂贮入霜。
一季寒姿难妩媚，半篱瘦骨太苍凉。
拈来漉酒调诗韵，插罢临风怨夕阳。
何必索居标别格，也和泥土共枯黄。
二
孤标不与百花同，浅淡芳香是性空。
酒亦闲温还寂寞，风因错拂自朦胧。
冰壶濯魄怜留白，玉骨横秋怨落红。
一瓣清寒匀瘦色，东篱夕照笑仙翁。
三
秋来不与百花妍，瘦尽清寒入楚天。
雨润流香茶外饮，霜栽彻骨酒中眠。
何须妩媚争如意，只教孤标任可怜。
一瓣芳心开淡薄，无边旧事上琴弦。